Kpalókwín

Kpalókwín 
Kpalókwín wɛ nyí xɛ̀ e È nɔ ylɔ́ ɖɔ Toucan ɖɔ flanségbè mɛ é.
Hwɛhwɛ ɔ, kpalókwín wɛ è nɔ sùn nyǐ xɛví ɖěɖěe ɖò gbɛtà Ramphastidés lɛ tɔn mɛ lɛ é ɖɔ, bɔ yě nɔ ɖù nǔvínúví lɛ kpódó atínsínsέn lɛ kpó. Xὲ ɖé lɛ wɛ yě nyí bó yèi jǐ ɖò bǎ mɛ bó nɔ kpéwu bó nɔ fán nǔ, bɔ bɛ yě tɔn nɔ cí vagbaà zὲ jlɛ wú bó nɔ ɖó hwɛkàn gègé. Gblògblò bɛ é jὲjí b’έ ɖì gà bó lɛ yì jǐ bó fúɖá é yětɔn wɛ nɔ zɔn bɔ hùnkàn gègè nɔ gbɔn yě mɛ, bó nɔ zɔn bɔ yě nɔ kpéwu bó nɔ jlá bǎ é mɛ agbaza yětɔn ná hùn zò alǒ fá yì jɛ é ɖó. Gà e ɖɛ yětɔn ɖì e zɔn bɔ yě nɔ kpéwu bó nɔ ɖù nǔvínúví lɛ, atínsínsέn lɛ kpódó nǔkún lɛ kpó. Kpalókwín lɛ nɔ nɔ gbὲ ɖò Amérique tropicale bǐ gbé jí, hú gǎn ɔ ɖò zùngbó Amazonie tɔn mɛ.

 Walɔ ayǐ mɛ tɔn yě tɔn 
Nǔ e nɔ dó gèsí kpalókwín lɛ ɖò kpaà mɛ é wɛ nyí ɖɔ yě ɖò gbɛtà Ramphastidés lɛ tɔn mɛ, bɔ yě ɖó gbɛtà sukpɔ , bɔ ɖě gbɔn vò nú ɖě lɛ kpɛɖé kpɛɖé.

 Ninɔmɛ yětɔn ɖò kpaà mɛ 
Kpalókwín lɛ nɔ kpéwu bó nɔ jlá zòzò agbaza yětɔn tɔn ɖó ɖò bǎ e jɛ xá é mɛ. Ɖó bɛ yě tɔn gbló hú vlɔ ɖó wè gblògblò agbaza yětɔn tɔn wútu ɔ, yě nɔ wà mɔ. Ényí è sɔ mɔ cícì nɔ e nɔ xò ablù zlέ ɔ dó kpɔn yě ná ɔ, ényí ayǐ fá káká wá 16 °C ɔ, kpalókwín lɛ sín bɛ nɔ hùn zò yì 10 °C jɛjí mɔ. Hùn e ɖò kàn e gbɔn bɛ ɔ mɛ lέ é wɛ nɔ dɔnn zòzò tɔn wá dò. Ényí ninɔmɛ ayǐ mɛ tɔn wá hùn zò zɛ xwé wú ɔ, hùn kàn e ɖò bɛ tɔn mɛ bó nɔ sló lɛ nɔ túntún bó nɔ vlɔn, bɔ zòzò e ɖò bɛ ɔ mɛ é nɔ zὲ hwὲ sín bɛ tɔn mɛ.

É jɛ ava dídó hwe nu ɔ, kpalókwín asú lɛ nɔ ɖú wè kpódó zingídi kpó bó nɔ dɔn ayì asì lɛ tɔn ɖó yěɖěe jí. Ényí yě jì vǐ ɔ, vǐ yětɔn lɛ sín abǎ lɛ nɔ nɔ fún ma ɖó, mɔ jέn yě ma nɔ mɔ nǔ gbɔn ǎ é jέn nɛ. Azìn wè jɛ ɛnɛ jέn asì lɛ nɔ ɖó, bɔ asú kpó asì kpó bǐ wɛ nɔ fɛ yě mɛ ɖě jɛ mɛ ɖě gúdo. Vǐ lɛ lɔ mɔ nɔ ɖù nǔvínúví kpódó atín sínsέn lɛ kpó. Avǎ yětɔn lɛ nɔ wú fún sùn ɖokpó mɔ gúdo. Yě nɔ kpéwu bó nɔ gosín adɔ yětɔn lɛ mɛ ɖò azǎn 47 jɛ 49 mɔ vla mɛ.